Document ID: /roh_data/filtered/fineweb-2-filterrobots_roh.jsonl.gz/51033

Dürant quatter decennis da lavur intensiva, surprendenta in sia varietà ed in seis chomps d’interess, ha Andri Peer cumpilà üna massa d’artichels in sai plü voluminusa co l’ouvra litterara.
La lavur intensiva vi dal relasch dad Andri Peer ha portà a glüm essais, artichels, intervistas e chartas chi dessan esser accessiblas eir ad ün public plü vast:
Artichels dad Andri Peer sur da «seis » temas lingua ed istorgia da cultura, critica da litteratura e traducziun poetica, ma eir sias recensiuns ed interpretaziuns dad auturas ed auturs contemporans.
Correspondenza ed intervistas dan impreschiuns immediatas e directas dad üna persunalità multifara, intant cha üna seria da criticas a la poesia dad Andri Peer our dals quatter decennis da lavur creativa muossan problems interns ed externs da seis context.
L'introducziun e las annotaziuns da la gruppa redacziunala sco eir la vasta bibliografia ed il register dals noms pussibilteschan ün ulteriur approfundimaint.
Cuntgnü:
- Lingua
- Litteratura rumantscha cun poetologia, purtrets d'autur, recensiuns ed interpretaziuns, contribuziuns istoricas e tipologicas, problems da traducziun, ambiaint litterar, litteratura d'otras linguas, istorgia da cultura ed istorgia contemporana.
Intervistas da Hendri Spescha e dad Iso Camartin
Extrats our da la correspondenza dad Andri Peer cun auturas ed auturs, cun edituors e traductuors. Chartas da Cla Biert, Reto Caratsch, Luisa Famos, Margarita Gangale-Uffer, Hendri Spescha e Clo Duri Bezzola.
Resun a l'ouvra poetica dad Andri Peer cun artichels da Jon Pult, Cla Biert, Duri Gaudenz, Oscar Peer, Jon Semadeni, Reto Caratsch, Gabriel Mützenberg, Adolf Ribi, Iso Camartin, Carlo Carena e Clo Duri Bezzola.
Dapli areguard quest tema
Letzte Änderung 15.08.2011